NHL-legenden Howe med lammelser etter slag
Howe har også problemer med å snakke, rapporterer Detroit News. - Høyresiden hans er veldig, veldig svak. Han klarer ikke å stå uten hjelp. Han har veldig, veldig vanskelig for å snakke, sier sønnen Dr. Murray Howe. Den tidligere Detroit Red Wings-stjernen la opp i 1980. Han vant fire Stanley Cup-titler med Red Wings. - Han vet hvem han er. Han gjenkjenner folkene rundt seg, men det er vanskelig for ham å komme seg opp og rundt. Derfor er han mer eller mindre lenket til sengen. Vi prøver å gjøre det best mulig for ham, sier sønnen videre. Howe ble i sommer ryggoperert. Han hadde i sin tid både mål- og poengrekorden i NHL, men er blitt forbigått av en annen legende, Wayne Gretzky.
NHL-legenden Gordie Howe (86) har mistet deler av bevegeligheten på den ene siden av kroppen etter et kraftig hjerneslag søndag.